นต่อต้านโรคมะเร็งแห่งชาติ วันต่อต้านโรคมะเร็งแห่งชาติ
โรคมะเร็งที่เกิดจากการถ่ายทอดทางพันธุกรรมนั้น แท้จริงแล้วมีเพียงไม่กี่ชนิดเท่านั้น นั่นแสดงว่าสาเหตุที่คนในปัจจุบันส่วนใหญ่เป็นโรคมะเร็ง มาจากสิ่งแวดล้อมและพฤติกรรมการใช้ชีวิตทั้งสิ้น ซึ่ง 3 อันดับแรกของโรคมะเร็งที่พบมากที่สุดในเพศชาย-เพศหญิงนั้น ได้แก่ เพศชาย อันดับ 1 มะเร็งปอด แม้ตัวเลขของผู้ป่วยที่เป็นมะเร็งปอดในประเทศไทยนั้น ถือว่าอยู่ในเกณฑ์ที่ดีกว่าประเทศอื่น ๆ แต่จำนวนของผู้ป่วยที่เป็นโรคนี้ก็ยังถือว่าน่าเป็นห่วง เนื่องจากคนไทยจำนวนไม่น้อยมีพฤติกรรมการสูบบุหรี่เป็นประจำ ซึ่งเพิ่มความเสี่ยงในการเป็นโรคมะเร็งปอดได้ในทุกช่วงวัย อย่างไรก็ตาม หากลดพฤติกรรมการสูบบุหรี่ลงได้ อีกทั้งระมัดระวังอาหารประเภท ปิ้ง ย่าง ที่โดนความร้อนสูง ก็จะช่วยลดความเสี่ยงในการเป็นโรคมะเร็งปอดได้ค่อนข้างมาก อันดับ 2 มะเร็งตับ สาเหตุที่พบบ่อยมากที่สุดมาจากโรคไวรัสตับอักเสบ ซึ่งคนส่วนใหญ่จะไม่รู้ว่าตัวเองเป็น เพราะโรคนี้จะไม่ค่อยแสดงอาการอะไร ทำให้คนที่เป็นไวรัสตับอักเสบนั้น มีโอกาสที่จะเป็นตับแข็งได้ตั้งแต่อายุยังน้อย จนกลายเป็นมะเร็งตับในที่สุด เพราะฉะนั้นใครที่รู้ตัวว่ามีประวัติครอบครัวเคยเป็นไวรัสตับอักเสบ ก็ควรไปตรวจตั้งแต่เนิ่น ๆ อันดับ 3 มะเร็งท่อน้ำดี ส่วนใหญ่มีสาเหตุมาจากพญาธิใบไม้ ซึ่งพญาธิใบไม้จะพบได้ในเฉพาะคนที่มีพฤติกรรมชอบรับประทานของดิบ เช่น ปลาร้า ปลาดิบที่เป็นปลาน้ำจืด วิธีป้องกันนั้นง่ายกว่ามะเร็งชนิดอื่น คือแค่เปลี่ยนพฤติกรรมการรับประทานอาหาร ให้ปรุงสุกก่อนทุกครั้ง ก็สามารถห่างไกลจากมะเร็งท่อน้ำดีได้ เพศหญิง อันดับ 1 มะเร็งเต้านม ปัจจัยเสี่ยงหลัก ๆ ที่ทำให้เกิดมะเร็งเต้านม มาจากการได้รับฮอร์โมนเพศหญิงในปริมาณมากเป็นเวลานาน เช่น การรับประทานยาคุมกำเนิด การฉีดฮอร์โมนเพื่อกระตุ้นให้ไข่ตกสำหรับผู้หญิงที่มีบุตรยาก นอกจากนี้ยังมีความเสี่ยงด้านพันธุกรรมอีกด้วย อย่างไรก็ตามมะเร็งเต้านมนั้นสามารถตรวจสอบด้วยตัวเองได้ง่าย ๆ โดยการใช้มือคลำ หรือไปตรวจที่โรงพยาบาลเมื่ออายุ 50 ปีขึ้นไป อันดับ 2 มะเร็งปากมดลูก เดิมทีมะเร็งปากมดลูก เคยเป็นมะเร็งที่ผู้หญิงไทยเป็นเยอะที่สุด แต่ปัจจุบันมีจำนวนของผู้หญิงไทยที่เป็นโรคนี้ลดลง เพราะมีความรู้ ความเข้าใจเรื่องมะเร็งปากมดลูกมากขึ้น ทำให้หลายคนเปิดใจ มีความกล้าที่จะไปตรวจมะเร็งปากมดลูกที่โรงพยาบาล นอกจากนี้ในปัจจุบันยังมีวัคซีนที่ช่วยป้องกันการเกิดโรคมะเร็งปากมดลูก ที่สามารถฉีดได้ตั้งแต่อายุ 9-12 ปี ซึ่งวัคซีนตัวนี้จะช่วยป้องกันการเกิดมะเร็งปากมดลูกได้ในอนาคต อันดับ 3 มะเร็งลำไส้ ผลการวิจัยพบว่า คนที่รับประทานผัก ผลไม้ มีความเสี่ยงเป็นมะเร็งลำไส้น้อยกว่าคนที่ชอบรับประทานอาหารฟาสต์ฟู้ด อย่างไรก็ตามคนที่อายุตั้งแต่ 50 ปีขึ้นไป ควรเริ่มตรวจอุจจาระเป็นประจำอย่างน้อยปีละ 1 ครั้ง เพื่อดูว่ามีเลือดปนมากับอุจจาระหรือไม่ นอกจากการตรวจหาเลือดในอุจจาระแล้ว การส่องกล้องลำไส้ก็เป็นอีกวิธีหนึ่งที่สามารถตรวจหามะเร็งลำไส้ได้ดีอีกด้วย
โรคมะเร็งที่เกิดจากการถ่ายทอดทางพันธุกรรมนั้นมีเพียงไม่กี่ชนิด สาเหตุที่คนในปัจจุบันส่วนใหญ่เป็นโรคมะเร็ง มาจากสิ่งแวดล้อมและพฤติกรรมการใช้ชีวิต ซึ่ง 3 อันดับแรกของโรคมะเร็งที่พบมากที่สุดในเพศชาย-เพศหญิงนั้น ได้แก่ เพศชาย 
อันดับ 1: มะเร็งปอดในไทยมีจำนวนผู้ป่วยที่ถือว่าดีกว่าประเทศอื่น แต่ก็ยังมีความเป็นห่วงเนื่องจากพฤติกรรมสูบบุหรี่ที่พบบ่อยในประชากรไทย การลดสูบบุหรี่และระมัดระวังการบริโภคอาหารที่ถูกปิ้ง ย่าง อาจช่วยลดความเสี่ยงในการเป็นโรคนี้ได้
อันดับ 2: มะเร็งตับมีสาเหตุจากไวรัสตับอักเสบ ซึ่งคนส่วนใหญ่จะไม่รู้ว่าตัวเองเป็น เพราะโรคนี้จะไม่ค่อยแสดงอาการ มีโอกาสที่จะเป็นตับแข็งได้ตั้งแต่อายุยังน้อย ใครเคยมีประวัติครอบครัวเคยเป็นไวรัสตับอักเสบ ก็ควรไปตรวจตั้งแต่เนิ่น 
อันดับ 3: มะเร็งท่อน้ำดีมีสาเหตุจากพญาธิใบไม้ที่พบได้ในคนที่รับประทานอาหารดิบ เปลี่ยนพฤติกรรมการรับประทานอาหารเป็นอาหารที่ปรุงสุกก่อน จะช่วยป้องกันมะเร็งนี้ได้ง่าย

เพศหญิง
อันดับ 1: มะเร็งเต้านมมีปัจจัยเสี่ยงจากการได้รับฮอร์โมนเพศหญิงในปริมาณมาก เช่น การใช้ยาคุมกำเนิดหรือการฉีดฮอร์โมนกระตุ้นไข่ มีความเสี่ยงด้านพันธุกรรม สามารถตรวจสอบด้วยตนเองหรือไปตรวจที่โรงพยาบาลเมื่ออายุ 50 ปีขึ้นไป

อันดับ 2:มะเร็งปากมดลูกเคยเป็นมะเร็งที่พบมากที่สุดในผู้หญิงไทย แต่ปัจจุบันจำนวนผู้ป่วยลดลง เนื่องจากความรู้และการตรวจมะเร็งปากมดลูกที่เพิ่มขึ้น มีวัคซีนป้องกันสามารถให้เด็กอายุ 9-12 ปีได้ เป็นมาตรการป้องกันมะเร็งปากมดลูกในอนาคต

อันดับ 3: มะเร็งลำไส้ การรับประทานผักผลไม้ลดความเสี่ยงเป็นมะเร็งลำไส้ แต่คนที่อายุ 50 ขึ้นไปควรตรวจอุจจาระอย่างน้อยปีละ 1 ครั้งเพื่อตรวจสอบการปนเลือดและสามารถใช้การส่องกล้องลำไส้เพื่อตรวจหามะเร็งได้ดีเช่นกัน
สาธารณสุข (public health)